Næstved Kommunes klima
Kommunen har en lang kyststrækning mod syd og flere vådområder, hvilket betyder, at kommunen ikke får de højeste temperaturer. Langs Suså fra Tystrup Sø i nordvest til udløbet i Karrebæk Fjord samt omkring Holmegaards Mose i øst kan tåge ofte holde temperaturen nede. I vintersæsonen kan Susådalen have kommunens laveste temperaturer. De fleste måneder samt for hele året ligger kommunens temperatur omkring landsgennemsnittet.
Generelt er kommunen nedbørsfattig, især i den vestlige del. I kommunens østlige del er terrænet mere bakket, hvilket betyder flere skyer og mere nedbør. I juli og april er kommunen blandt de ti tørreste i landet. Årsnedbøren ligger et stykke under landsgennemsnittet, hvilket også betyder flere soltimer. De fleste måneder og samlet for året ligger kommunen i den solrigeste halvdel.
Læs mere om natur og landskab i Næstved Kommune
Læs videre om 
Læs også om
Se alle artikler om Klima